बार्सिलोनाका लागि मेसीको लय कायमै
लियोनल मेसीले मंगलबार राति स्पेनिस ला लिगामा आफूलाई लडाइएपछि प्राप्त पेनाल्टीमा गोल गरे र बार्सिलोनाले नु क्याम्पमा लेगानेसलाई २–० ले हरायो ।
बार्सिलोना — लियोनल मेसीले मंगलबार राति स्पेनिस ला लिगामा आफूलाई लडाइएपछि प्राप्त पेनाल्टीमा गोल गरे र बार्सिलोनाले नु क्याम्पमा लेगानेसलाई २–० ले हरायो ।यो जितपछि शीर्ष स्थानको बार्सिलोनाले रियल म्याड्रिडमाथि दबाब पनि बढाएको छ । लेगानेसका उनाइ बुसटिन्जाले मेसीलाई लडाएका हुन् र त्यसमा प्राप्त पेनाल्टीमा मेसीले सजिलै गोल गरे । लिगमा ३३ खेल खेल्दै मेसीले यस सिजन गरेको गोल संख्या २६ पुगेको छ । उनले पछिल्लो आठ खेलमा सात गोल गर्दै आठ खेलमा सहयोगी भूमिका पनि निभाएका छन् । बार्सिलोनाका लागि अर्को गोल १७ वर्षीय अन्सु फातीले गरे । यो उनको सिजनको पाँचौं व्यक्तिगत गोल हो । 